Diari Oficial de la Generalitat Valenciana


Sumari del DOGV 6354, del 14-09-2010 (2010/9781)

DECRET 134/2010, de 10 de setembre, del Consell, pel qual es crea un centre específic d'Educació Especial a Castelló de la Plana.
---------------------------------------------------------------------------------------------------------------------------------

### Dades del document

Número de DOGV
:   6354

Data del DOGV
:   14-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9781


Data del document
:   10-09-2010

Organisme emissor
:   Conselleria d'Educació

Tipus de document
:   Decret

Descriptors 

:   * centre d'ensenyament

DECRET 134/2010, de 10 de setembre, del Consell, pel qual es crea un centre específic d'Educació Especial a Castelló de la Plana. [2010/9781]  
La Direcció Territorial d'Educació de Castelló i la Direcció General d'Ordenació i Centres Docents han emés un informe que proposa la creació d'un nou centre docent per a atendre l'escolarització d'alumnat amb necessitats educatives especials de caràcter greu i permanent.  
L'Ajuntament de Castelló de la Plana va posar a disposició de la Conselleria d'Educació un solar de 6.862,5 m² a Pau Lledó III, que es va acceptar per la Resolució d'1 d'octubre de 2007, del conseller d'Educació.   
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar, d'acord amb les exigències establides en la normativa per la qual s'establixen els requisits mínims dels centres que impartixen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual es van aprovar els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.  
En aplicació del que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, a proposta del conseller d'Educació i amb la deliberació prèvia del Consell, en la reunió del dia 10 de setembre de 2010,  
DECRETE  
Article 1  
Es crea el centre docent següent:  
Província: Castelló.  
Municipi: Castelló de la Plana.  
Codi: 13076099.  
Denominació: Col·legi Públic d'Educació Especial Núm. 1.  
Domicili: C/ Joaquim Sanchis Miralles, s/n.  
Titular: Generalitat.  
Composició: 14 unitats d'Educació Especial.  
Capacitat: 112 places escolars.  
Article 2  
1. El Col·legi Públic d'Educació Especial Núm. 1 iniciarà les activitats en el curs escolar 2010/2011.  
2. En l'esmentat curs oferirà 4 unitats d'Educació Especial i disposarà dels següents llocs de treball:  
5 de Pedagogia Terapèutica.  
1 d'Audició i Llenguatge.  
3 educadors.  
1 fisioterapeuta.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació de Castelló nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
Tercera  
Es faculta el conseller d'Educació perquè adopte les mesures necessàries per a l'acompliment i desplegament del que establix este decret, així com per a modificar, si és el cas, la configuració del centre.  
DISPOSICIÓ FINAL  
Única  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2010/2011, excepte pel que fa al nomenament de l'equip directiu, supòsit en què els esmentats efectes s'estenen a l'1 de juliol de 2010.  
València, 10 de setembre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN